296 
PIÈCES A L’APPUI. 
Car, quand l’esté 
De ta beauté 
Se passera, 
Nul n’en vouldra. 
Et gay , Bergère, la la la ! 
Gay , Bergère, le temps s’en va. 
Maintes regrets 
Auras après 
De n’avoir pas 
Prins tes esbats. 
Et gay , Bergère , la la la ! 
Gay , Bergère , le temps s’en va . 
Doncq , mon amour , 
Viens à ton tour 
Me mignarder 
Sans plus tarder. 
Et gay, Bergère , la la la ! 
Gay , Bergère, le temps s’en va. 
Signée Bos tin. 
3utrc. 
Vostre humeur ne m’a point fasché 
Que pour vous cognoistre distraite ; 
Ma foy! j’estois bien empesché 
De faire un’ honeste retraite. 
Mon cuer aultre part j'ay promis. 
C’est quit à quit et bons amis. 
Je ne vous aimois seulement 
Que pour vous cognoistre muable. 
Je suis susiect au changement 
Car chascun aime son semblable. 
Ainsy n’y a crime commis. 
C’est quit à quit et bons amis. 
Lorsque i’estoie vostre cuer, 
Seul’ aussy vous estiez mon aine. 
Mais vous changés de serviteur , 
Et moy ie changeray de dame ; 
Le changement nous est permis. 
C’est quit à quit et bons amis. 
Fi ! fi ! de cette léauité 
Qui tyrannise nostre vie. 
11 n’est qu’un’ belle liberté 
Pour aimer où pousse l’envie. 
Voilà où nous sommes remis. 
C’est quit à quit et bons amis. 
Adieu! nous nous verrons un jour 
Pour raconter de nos fortunes; 
N’oublions doncques nos amours , 
Quoy qu’elles soient bien importunes. 
Qui plus y pert plus y a mis. 
C’est quit à quit et bons amis. 
